其阶虽卑而责实重，虽列县属而实有专制之权。——《望岳——历史深处的生祠》连载3
、迁建西小沙巡检司记
朱正裕
嘉靖乙丑春，邑侯柴公乔迁建马驮沙巡检司公署于西小沙之上。工三月吿成，其制堂、庑狱、寝为屋，共三十楹，地方亩者十，有三重门，垣堑桥树，完整如式。其前隙地，居民愿移者听费，不扰民也。
先是其署在大沙之新港，历宋元以迄国朝，或建或圯，莫考厥由。迩嘉靖三十三年，毁于倭，官吏寄居邑廛。前令王侯叔杲尝以为未便，申请迁建，度地鸠材，未集，调常熟以去。既而我柴侯来，默筹潜画者半载，尽得御人之凶而藉之，申白得允，简邑帑得余金七十遂成。乃绩巡检吴道成，以材承委，实董斯役，且持侯简来请记余。
惟巡检之设职，专缉盗诘奸，故其署多抗扼津要，其篆方文，得以上下关白。其阶虽卑而责实重，虽列县属而实有专制之权。盖许其摘发机密而望以曲突徙薪之功也。本土偏且僻，制设此署，尤将欲销不宄以保驯良望之也。故未县之前，民以地远阶悬，一切户婚皆赴求理，久而弊生，因建县以统之。然小沙隔涉，去县远而拘摄难，出江近而外交易，悍厉残忍，渐以成风。其间浑朴者苦其事而恶其党，又惧祸而不敢发其迹，惟饮气吞声，仰天求救耳。兹得我柴侯方谋迁建而群凶就毙，工费将给而